Скопско земетресение (1963)
Скопското земетресение () е земетресение със сила 9-а степен по скалата на Меркали-Канкани-Зиберг (6,9-а степен по скалата на Рихтер), което се случва на 26 юли 1963 година в 05 часа и 17 минути (местно време) в град Скопие. Последват по-малки вторични земетресения до 5 часа и 43 минути. Земетресението е усетено на площ от около 50 хил. км2 предимно в долината на река Вардар. В резултат на бедствието са разрушени около 15 800 сгради (домове и обществени постройки) и още 28 000 други увредени. Над 200 000 души остават без покрив над главата. Под отломките намират смъртта си 1070 души, други над 4000 са ранени.